NOVA HoLLAJSDIA. 111 



cavitatibus sub arborum radicibus degunt, et aestu recedente 

 ad littora maris excurrunt, cancellos et varios vermes le- 

 cturae, celerrime cursitant, gallinarum more ruspantur hu- 

 mum et in quisquiliis victum quaerunt, noctu et tempore 

 pluvio misere clamant. Caro earum sapidissima, praesertim 

 cute detracta. 



Est quoque alia huius Ralli varietas, pennis atro fuscis, 

 maculis rubris varia, in omnibus caeteris simillmia; forte sexu 

 vel aetate diversa. 



Corpus magnitudine Phasiani Galli vel paulo minus. 



Rostrum rectiusculum, parum curvatum, compressum 

 basi crassum, apice attenuatum, fusco-rubens, dorso et apice 

 fuscum; mandibulis aequalibus, acutis. Nares ante medium 

 rostri basin versus, oblongae, angustae. Oculi iride sor- 

 dide - lutea. 



Caput supra, collum, dorsum, pectus et abdo- 

 men fusca (maris saturate s. atro-fusca seu fere nigra), lu- 

 teo seu rufo varia omnibus pennis disco fusco, margine lu- 

 teo seu rufo-griseo. Gula, genae et supercilia cinerea. 



Alae brevissimae, fuscae. Remiges fusci; fasciis ex 

 maculis transversis ferrugineis ad utrumque marginem no- 

 tatis. Tectrices disco fusco, margine rufo-griseo. Alulae 

 spinosae, spina semiunciali, recta, subulata, decumbente in- 

 terque plumas recondita. 



Crissum et hypochondria fusca, ferrugineo trans- 

 versim striata. 



Cauda brevis, rotundata, fusca; rectricum margine te- 

 nuissimo rufescenti griseo. 



Pedes tetradactyli, fissi, fusco-rubentes; femorum 

 pars ima pennis denudata; tibiae latae at altero latere com- 

 pressiusculae. Digiti tres antici, fere tibiarum longitudine, 

 posticus brevis. Ungues fusci obtusi; postico reliquis lon- 

 giore. 



